09/07/2015 | Administración LocalMunicipal
Cerceda
Intervención
Aprobación definitiva regulamento escola infantil

Aprobado provisionalmente o Regulamento da Escola Infantil Municipal de Cerceda por Acordo do Concello Pleno de 30 de abril de 2015 e sometido a información pública e audiencia ós interesados polo prazo de trinta días hábiles a partir do día seguinte ó da publicación do anuncio no BOP, sen que se tivera presentada ninguha reclamación ou suxerencia, según o artigo 49 da Lei 7/1985, de 2 de abril, Reguladora das Bases de Réxime Local enténdese definitivamente adoptado o acordo ata entón provisional. Polo tanto, o presente Regulamento, entrará en vigor tras esta publicación íntegra no Boletín Oficial da Provincia e trascurrido o prazo de quince días hábiles desde a recepción do acordo no órgano competente da Administración Xeral do Estado e da Xunta de Galicia, de conformidade cos artigos 70.2 en relación co 65.2, ambos da Lei 7/1985, de 2 de abril, Reguladora das Bases de Réxime Local. Cerceda, 2 de xullo de 2015. O Alcalde-Presidente Asdo. José García Liñares A Escola Infantil Municipal “Os Pillabáns” do Concello de Cerceda é un servizo público socioeducativo dirixido á primeira infancia (0 a 3 anos). É un servizo que pretende acoller, coidar e educar á poboación infantil permitindo ás familias a conciliación da vida laboral coa vida familiar. A Escola Infantil Municipal “Os Pillabáns” está situada na rua Rosalia de Castro 15-17 de Cerceda. O seu teléfono é 981685458, e o seu número de fax 981685458. A Escola Infantil Municipal “Os Pillabáns“ é un servizo de titularidade do Concello de Cerceda, o seu representante legal é o Alcalde-Presidente, figurando inscrita no Rexistro de entidades prestadoras de servizos sociais co número E-629-C-1 (RUEPSS). A Escola Infantil Municipal “Os Pillabáns” xestionase de forma indirecta mediante concesión. A responsabilidade directa do funcionamento do centro corresponde aos órganos de dirección da Escola Infantil. Corresponde en todo caso ao Concello de Cerceda a fiscalización e control da correcta prestación do servizo. O presente regulamento ten por obxecto establecer a organización e o funcionamento da Escola Infantil Municipal “Os Pillabáns” do Concello de Cerceda, así como promover a participación de todas as persoas implicadas nela, segundo a normativa vixente de aplicación. Constitúe o ámbito de aplicación do presente regulamento a Escola Infantil Municipal “Os Pillabáns” do Concello de Cerceda que se configura como un equipamento diúrno de carácter educativo e asistencial, dirixido ao sector infantil da poboación de ata 3 anos. A) Son obxectivos específicos da escola infantil os seguintes: 1. Promover e fomentar o desenvolvemento integral dos e das nenas así como a aprendizaxe das súas habilidades cognitivas e creativas.2. Facilitar a conciliación entre a vida familiar e laboral.3. Facilitar o desenvolvemento dos valores individuais e sociais básicos, nomeadamente a cooperación, a solidariedade, o respecto, a igualdade de xénero etc.4. Acadar un equilibro efectivo satisfactorio.5. Respectar a singularidade e a diversidade de cada neno/a.6. Posibilitar a integración progresiva dos/as nenos/as na cultura do seu medio.7. Crear un ambiente que favoreza o desenvolvemento individual e grupal nas actitudes e nas actividades diarias.8. Facilitar a adquisición progresiva do hábitos de orde, limpeza e conservación dos materiais, facendo un uso axeitado destes.9. Facilitar a integración dos nenos e das nenas con necesidades educativas especiais. B) Estes obxectivos deberán ser desenvolvidos no proxecto educativo do centro.1. A escola infantil atende ao primeiro ciclo da educación infantil (0 a 3 anos), distribuída do seguinte xeito: - Unidade de 0-1: 8 prazas - Unidade de 1-2: 13 prazas - Unidade de 2-3: 20 prazas No caso de non existir demanda suficiente para formar un ou varios grupos do mesmo nivel de idade, os/as nenos/as poderán ser agrupados conforme á seguinte proporción adulta/o – neno: – Grupos formados por nenos/as de ata 2 anos: 1/10 – Grupos formados por nenos/as de idades comprendidas no tramo 0-3: 1/15 1. A EIM poderá permanecer aberta 12 meses ao ano (agás os días declarados inhábiles), de luns a venres, ambos incluídos, de oito a vinte horas.2. A EIM pechará: a) Os sábados e domingos b) Os días festivos de ámbito nacional, autonómico e local Os días 24 e 31 de decembro a escola pechará ás 15.00 horas.3. O horario dos meses de xullo e agosto (de non haber máis de un 30 % de nenos/as pola tarde) a escola infantil pechará ás 16.00 horas.4. Os horarios nos que se poden matricular os nenos/as son os seguintes: a) Xornada intensiva: 8.00 a 16.00 b) Xornada intensiva: 8.00 a 16.00 c) Xornada partida: 9: 00 a 13: 00 horas e de 16:00 a 20:00 horas d) Media xornada de mañá: 9.00 a 13.00 horas e) Media xornada de tarde: 16:00 a 20:00 horas Os pais/nais, titores ou representantes legais, terán que elixir algún dos horarios anteriores, podendo ampliar horas, sempre acreditando a necesidade e que non superen as 8 horas de estancia no centro. O calendario anual como o horario de apertura e peche deberán figurar no taboleiro de anuncios da EIM. Estes poderán ser variados por razón de adecuacións ás necesidades de usuarios/as, á matricula dos nenos/as e recursos dispoñibles. A escola infantil prestará ademais servizos de comedor, cos seguintes horarios: a) Almorzo: ata ás 9.00 horas b) Xantar: o horario de comida das/os bebés dependerá do seu ritmo biolóxico, os demais nenos e nenas empregarán o servizo de comedor entre ás 13.00 e ás 14.00 horas c) Merenda: ás 17.00 horas. - Se é necesario administrar biberóns estes deberán ser traídos polos pais, nais, titores ou representantes legais, así como alimentos especiais (deberá presentarse o correspondente informe ou receita médica) - A media maña proporcionaráselle algún produto alimenticio. O menú de cada xornada estará exposto no taboleiro de anuncios, con un prazo dun mes de antelación. Entregaráselle unha copia a cada pai/nai ou titor/a ou representante legal. - No caso de uso eventual do comedor os nenos/as que fagan uso habitual del, deberano comunicar antes das 9.00 horas ou o día antes, aboando a cota establecida para días soltos, xunto co recibo mensual. Farase unha incorporación progresiva dos nenos/as de novo ingreso na EIM, sempre que as posibilidades profesionais o permitan. A primeira semana o neno/a permanecerá como máximo unha hora no centro. A partires da primeira semana, será a educadora responsable a que indique os incrementos de horario.1. O horario de entrada e saída dos nenos/as na EIM débese caracterizar polo flexibilidade que requiran as necesidades da familia, sempre que non leve consigo alteración das actividades dos demais nenos/as e do normal funcionamento do centro. Non obstante, unha vez acordados na matricula os horarios de entrada e saída dos nenos/as as familias respectaralos. En caso de atrasos reiterados e inxustificados, a dirección do EIM está obrigada a adoptar as medidas oportunas poñéndoo en coñecemento do Concello, con proposta razoada das medidas correctoras a adoptar para a súa aprobación. Para o bo funcionamento do centro os nenos/as terán que estar antes das 10.00 horas e non serán recollidos ata as 13.00 horas, agás causa de urxencia xustificada.2. So se poderán facer modificacións de horario ao longo do curso escolar, por circunstancias debidamente acreditadas. Que será presentada no rexistro do Concello de Cerceda. A proposta de modificación de dito horario será aprobada ou denegada polo Órgano competente, en función do horario dispoñible e da necesidade acreditada. Non se aprobarán reducións de xornadas. A modificación de horario, no caso de ser aprobada, será a partir do primeiro día do seguinte ao mes da solicitude.3. O horario máximo de permanencia dos nenos/as na EIM será con carácter xeral de oito horas diarias, agás causas excepcionais e convenientemente xustificadas, a valorar polo/a director/a da EIM e o equipo de servizos sociais municipal, que elevarán proposta razoada para resolución do órgano competente, na que se indicará a ampliación do sobredito horario.4. Sempre que as circunstancias familiares do neno/a obriguen a permanecer máis das oito horas estipuladas, fomentarse que os pais, nais e titores/as ou representantes legais se fagan cargo do neno/a ao longo da xornada no tempo que dispoñan libre, co fin de fomentar as relacións paterno-filiais.5. Ao remate de cada xornada os nenos/as serán entregados aos seus pais, nais, titores ou representantes legais. Nos casos no que estes autoricen á dirección da EIM para entregar o neno/a a outra persoa, esta deberá ser debidamente identificada.6. Os/as usuarios/as poderán asistir ao centro un máximo de 11 meses dentro do período de setembro a agosto do ano seguinte. O mes de vacacións será comunicado por escrito no rexistro do Concello de Cerceda. Por causas debidamente xustificadas pódese admitir a asistencia do/a neno/a os 12 meses. Es tales circunstancias deberán formular unha solicitude motivada e aportando a documentación xustificativa, cunha antelación mínima dun mes, que será autorizada pola comisión de baremación.1. Requisitos de residencia a) Que pais/nais, titores ou representantes legais así como o menor obxecto da solicitude, deberán estar empadroados no municipio de Cerceda. b) En caso de que algún dos membros da unidade familiar obxecto da solicitude non estea empadroado no municipio de Cerceda, a súa valoración farase de acordo co establecido no apartado seguinte. c) Poderán acceder aos servizos da escola infantil municipal as persoas que, estando empadroados noutro concello, teñan os seus postos de traballo regular neste termo municipal, que acreditarán segundo o disposto neste regulamento. Non serán obxecto de valoración agás no caso de que resultasen prazas vacantes no suposto anterior. d) En último caso, poderán solicitar praza os pais/nais, titores ou representantes legais de menores de concellos limítrofes (tendo preferencia aqueles que non posúan escola infantil no seu concello de procedencia), aínda que non serán obxecto de valoración agás no caso de que resultasen prazas vacantes de conformidade co establecido nos apartados anteriores.2.- Idades de ingreso e permanencia: Únicamente poderán solicitar praza para aqueles nenos e nenas nados/as no momento de presentar a solicitude. Os requisitos de idade que deberán cumprir os/as nenos/as serán os seguintes: a) Idade mínima: ter feitos os tres meses na data de ingreso agás situacións específicas que se deberán acreditar co informe previo e favorable de Servizos Sociais do Concello de Cerceda ou departamento da administración autonómica competente na materia. b) Idade máxima: non ter cumpridos os tres anos o 31 de decembro do ano de presentación da solicitude ou de renovación da súa praza. Neste último caso as crianzas que se incorporen ao 2º ciclo de educación infantil poderán permanecer na escola infantil ata o 31 de agosto do correspondente curso escolar. Non obstante, poderá eximirse do límite de idade aos nenos e nenas con necesidades específicas de apoio educativo susceptibles de integración, logo do ditame conxunto da Dirección e do organismo competente da Administración Autonómica. No caso de integrarse nenos e nenas con necesidades específicas de apoio educativo, en ningún caso poderá haber máis dun alumno ou alumna con estas necesidades por aula. Para os efectos de ratio, esta praza contabilizarase como dúas.1. Procedemento ordinario. As prazas adxudicaranse pola seguinte orde: 1. a) Renovación de praza: Os pais/nais, titores ou representantes legais dos nenos e nenas matriculados/as con praza na escola infantil presentarán a solicitude de reserva de praza no rexistro xeral do Concello. Os alumnos/as que fosen admitidos con anterioridade e sigan cumprindo os requisitos establecidos neste regulamento, terán garantido o acceso aos novos cursos sen necesidade de someterse a ningún proceso de admisión. O alumnado matriculado en xornada de tarde só poderá renovar praza nese mesmo horario. Para a reserva de praza é requisito imprescindible estar ao día no pagamento das cotas mensuais na data de presentación da solicitude calquera que sexa o curso escolar.1. b) Novo ingreso: 1º Unha vez adxudicadas as prazas de reserva ordinaria, terán preferencia na adxudicación das vacantes existentes a nai/pai, titor ou representante legal traballadores da escola infantil, sobre os solicitantes de novo ingreso, en calquera das baremacións.2º Cando un irmán ou una irmá do solicitante teña praza renovada no centro, este/a será admitido automaticamente, sempre haxa prazas vacantes no grupo correspondente, cando reúna os requisitos esixidos para o ingreso e pertenza a un grupo de idade inferior.3º Unha vez adxudicadas as prazas correspondentes ás reservas de praza do ano anterior e as dos/as fillos/as do persoal do centro e irmán ou irmás do solicitante que teña praza renovada, as prazas vacantes adxudicaranse aos/ás solicitantes de novo ingreso aplicando a puntuación obtida por aplicación do baremo que regula o procedemento de adxudicación de prazas nas escolas infantís 0-3 dependentes da Xunta de Galicia, que para tal efecto se publica anualmente no DOGA, que será igualmente de aplicación para determinar as preferencias no caso de obter igual puntuación. Valorando en primeiro lugar as solicitudes dos/as menores empadroados/as no Concello de Cerceda.4º De quedaren prazas vacantes valoraranse as solicitudes de menores non empadroados/as no Concello, onde os/as titores acrediten o seu posto de traballo no termo municipal.5º En última instancia, de quedar prazas vacantes valoraranse o resto de solicitudes de menores non empadroados/as e que os titores legais non traballen no termo municipal de Cerceda.2. Procedemento extraordinario 2.1 Solicitudes fora de prazo: Con carácter excepcional poderán presentar solicitudes fóra do prazo establecido no artigo 12 - Polo nacemento, acollemento ou adopción do do/a neno/a con posterioridade ao prazo de presentación de solicitudes. - Polo cambio de residencia, ao termo municipal, da unidade familiar - Por outras circunstancias que motivadamente aprecie a Comisión de Baremación, de Seguimento e de Control As solicitudes presentadas fora de prazo deberán ir acompañadas coa xustificación acreditativa da circunstancia motivada. Así mesmo, estarán condicionadas á existencia de prazas dispoñibles para o grupo de idade do neno ou da nena.5.- Procedemento extraordinario. Ingresos urxentes. Consideraranse ingresos urxentes cando afecte a algún dos seguintes casos: - Menores tutelados pola Consellería de Traballo e Benestar. - Fillos/as de mulleres que se atopen en casas de acollida ou vítimas de violencia de xénero. - Aqueloutros nos cales concorran circunstancias socioeconómicas e familiares que requiran unha intervención inmediata, previo informe dos servizos sociais da Concello. A adxudicación ou denegación de praza nestes supostos será resolta polo órgano competente, previo informe da traballadora social da área de servizos sociais do Concello, no prazo de 15 días contados a partir da data de presentación da solicitude. Transcorrido este prazo sen recaer resolución expresa a solicitude terase por desestimada. As persoas interesadas poderán solicitar praza a través dos modelos normalizados recollidos neste regulamento: 15.1. Reserva de praza: As familias con nenos e nenas xa matriculados na Escola Infantil Municipal que desexen renovar a praza deberán cubrir a folla de reserva (anexo II) que se acompañará dos xustificantes económicos e familiares actualizados, así como calquera outro documento para acreditar un cambio da súa situación socioeconómica. Xunto con esta documentación, achegarán autorización de do pai, nai ou titores legais, para que o Concello de Cerceda, solicite a AEAT os datos de carácter tributario precisos para o cálculo da cota a aboar.15.2. Novo ingreso: 15.2.1 as solicitudes de novo ingreso presentaranse no modelo oficial segundo o anexo I deste regulamento.15.2.2. Todas as persoas solicitantes achegarán xunto coa solicitude a xustificación dos seus ingresos da seguinte maneira: a) A presentación da solicitude comportará a autorización ao Concello de Cerceda para obter da AEAT os datos de carácter tributario precisos para a determinación da renda familiar. Para estes efectos, todos os membros con ingresos que compoñen a unidade familiar deberán presentar a autorización en modelo normalizado asinada. No caso de non prestar a autorización a persoa interesada achegará, xunto coa solicitude, copia cotexada de declaración do IRPF ou, se é o caso, certificado emitido pola AEAT relativos ao exercicioeconómico anterior ao que dea comezo o curso escolar b) Cando se produzan causas sobrevidas que afecten aos recursos poderán presentarse outros documentos que acrediten oficialmente a situación económica, sempre que cando as variacións de ingresos supoña unha diminución ou incremento de mais do 20 % no cómputo anual fronte aos que figuren na declaración do IRPF correpondente ao exercicio económico ate variacións que deberán ter unha duración mínima de 4 meses para ser tomadas en consideración. Xunto coa solicitude achegarán ademais: a) Fotocopia do DNI dos pais/nais, titores ou representantes legais. b) Certificado de empadroamento de empadroamento a unidade familiar no cal se fará constar a data de alta no padrón municipal de habitantes, se a persoa demandante é residente no concello de Cerceda farase de oficio. c) Certificado de discapacidade ou do grao de dependencia, se é o caso, e informe dos servizos especializados na materia sobre a necesidade de integración na escola infantil do neno ou da nena para o/a que se solicita praza, se é o caso. d) Xustificación da ocupación actualizada (no caso de persoas traballadoras por conta allea: copia da última nómina, certificación da empresa ou vida laboral, no caso de persoas traballadoras por conta propia ou autónomas: copia do último recibo do pagamento da cota á Seguridade social no réxime especial de traballadores por conta propia ou da correspondente mutualidade) e) No caso de tratarse de persoas perceptoras da renda de integración social de Galicia, esta circunstancia será revisada de oficio polos servizos socias do concello. f) Certificado de ser demandante de emprego (con efectos dende o día anterior ao comezo do prazo de presentación de solicitudes) da nai, pai, da titora ou titor legar ou do acolledor/a. g) No caso de menores non empadroados, informe dos servizos sociais do concello de residencia, para acreditar as responsabilidades familiares no caso de que existan membros que, non formando parte da unidade familiar, estean a cargo dela. h) Certificado de discapacidades ou do grao de dependencia da nai, pai, do acolledor ou acolledora, do titor ou titora legal e/ou doutros membros da unidade familiar. i) Informe médico expedido polos servizos públicos de saúde, no caso de enfermidades crónicas ou outras afeccións dos membros da unidade familiar. j) Copia da resolución administrativa e resolución xudicial de acollemento familiar k) Fotocopia do titulo de familia numerosa l) No caso de separación matrimonial: sentenza de separación ou divorcio, convenio regulador ou resolución de medidas paterno-filiais, no caso de familia monoparental. Enténdese por familia monoparental a unidade familiar formada por unha única persoa proxenitora que non conviva con outra persoa coa cal manteña unha relación análoga á conxugal e sempre que a outra persoa proxenitora non contribuía economicamente ao seu sustento. m) Informe dos servizos sociais, no caso de ausencia de fogar familiar de ambos os dous membros parentais. Se a persoa demandante reside no concello de Cerceda, dito informe será realizado de oficio. n) Certificación da empresa que acredite o posto de traballo no termo municipal, no caso de país, nais, titores ou representantes legais non empadroados no Concello de Cerceda ñ) Acreditación da condición de muller vítima de violencia de xénero mediante calquera dos seguintes documentos, de ser o caso: - Certificado da orde de protección ou da medida cautelar, ou testemuño ou copia autentificada polo secretario ou secretaria xudicial da propia orde de protección ou da medida cautelar. - Sentenza de calquera orde xurisdicional que declare que a muller sufriu violencia en calquera das modalidades definidas na Lei 11/2007, do 27 de xullo, galega para a prevención e o tratamento integral da violencia de xénero. - Certificado e/ou informe dos servizos sociais e/ou sanitarios da administración pública autonómica ou local. - Certificación dos servizos de acollida da Administración pública autonómica ou local. - Informe do ministerio fiscal que indique a existencia de indicios de violencia de xénero. - Informe da inspección de traballo e da seguridade social.1. Os pais, as nais ou os/as titores/as legais do neno ou da nena presentarán a solicitude para o novo ingresos no modelo oficial recollido no anexo I, dentro do prazo comprendido entre 15 ao 30 de abril de cada ano, e para a reserva de praza no modelo oficial recollido no anexo II dentro do prazo de 15 ao 30 de marzo de cada ano. A solicitude rexistrarase no Concello ou en calquera outro dos modos establecidos na Lei 30/92 do réxime xurídico das administracións publicas e do procedemento administrativo común. O departamento de servizos sociais, como órgano responsable da tramitación dos expedientes, comprobará que reúnen os requisitos recoñecidos neste regulamento. De non ser así, requirirase a persoa interesada para que, nun prazo de 10 días emende a falta ou achegue os documentos perceptivos, con indicación de que, se non o fixer así, de acordos co artigo 71.1 da Lei 30/1992, do 26 de novembro, de réxime xurídico das administración públicas e do procedemento administrativo común, se terá por desistido da súa petición, logo da resolución que deberá ditarse nos termos previstos no artigo 42 da mesma lei. O órgano competente do concello de Cerceda poderá reclamar en calquera momento todos aqueles datos e a súa debida acreditación documental que coiden precisos para a máis eficaz realización da súa función.1. Unha vez adxudicadas as prazas correspondentes ás reservas de praza do ano anterior e as dos/as fillos/as do persoal do centro e irmán ou irmás do solicitante que teña praza renovada, as prazas vacantes adxudicaranse aos/ás solicitantes de novo ingreso aplicando a puntuación obtida por aplicación do baremo.1. A selección das solicitudes efectuarase en función da puntuación acadada segundo o baremo que regula o procedemento de adxudicación de prazas nas escolas infantís 0-3 dependentes da Xunta de Galicia, que para tal efecto se publica anualmente no DOGA, que será igualmente de aplicación para determinar as preferencias no caso de obter igual puntuación. Valorando en primeiro lugar as solicitudes dos/as menores empadroados/as no Concello de Cerceda 2. A comisión de baremación, coordinación e de seguimento aplicaráselles a todas as solicitudes recibidas un procedemento de valoración.3. Unha vez baremadas as solicitudes, a comisión elevará a proposta de selección ao órgano competente. A relación provisional, coa puntuación obtida, de admitidos/as e excluídos/as; a resolución corresponderalle ao Órganos Competente. Esta resolución exporase no taboleiro de anuncios do Casa de Concello, no taboleiro de anuncios da EIM e poderase consultar na páxina web do concello http://www.cerceda.esAs persoas solicitantes poderán efectuar as reclamacións que consideren oportunas no prazo dos dez días naturais posteriores á data de exposición publica da relación provisional.1. Unha vez comprobas as reclamacións presentadas contra a resolución provisional, o órgano competente aprobará a relación definitiva de persoas admitidas e a lista de agarda coa puntuación obtida. A relación coa puntuación poderá consultarse no taboleiro de anuncios do Casa de Concello, no taboleiro de anuncios da EIM e poderase consultar na páxina web do concello http://www.cerceda.esContra esta resolución, que non esgota a vía administrativa, poderá interpoñerse un recurso de alzada perante o Concello de Cerceda, nun prazo de dez días naturais dende o día seguinte ao da publicación da lista definitiva.2. As persoas solicitantes que estean admitidas disporán de 15 días naturais para matricularse presentando no rexistro do Concello de Cerceda a seguinte documentación: a) Unha copia da tarxeta sanitaria. b) O certificado médico do/a menor. c) O impreso de domiciliación bancaria. d) A autorización por escrito das persoas que poden recoller o menor Opcionalmente poderase presentar o carné de vacinacións actualizado.3. A formalización da matricula no prazo sinalado é imprescindible para confirmar a praza. Se non se realiza a matrícula da neno ou do neno no prazo sinalado, considérase decaída ou decaído na solicitude.1. A lista de agarda estará constituída polas persoas solicitantes que non obtiveran praza, ordenadas segundo a puntuación acadada no baremo de admisión.2. As prazas vacantes que se vaian producindo ao longo do curso serán cubertas por rigorosa orde de puntuación entre as persoas solicitantes da lista de agarda.3. As solicitudes que, por circunstancias sobrevidas debidamente xustificadas referidas no punto 2.1. do artigo 10, non se presenten nos prazos fixados nesta convocatoria serán tramitadas e baremadas polas comisión de baremación que, no caso de non adxudicárselles unha praza, serán incluídas na lista de agarda segundo a puntuación obtida.4. Na relación definitiva da lista de agarda estarán incluídas as solicitudes presentadas fóra de prazo con xustificación que teñan entrada con anterioridade á data de aprobación da citada resolución polo órgano.1. Serán causa de baixa nas escolas infantís: a) O cumprimento da idade máxima regulamentaria de permanencia no centro b) A solicitude das nais, país ou dos representantes legais. c) A falta de pagamento da cota establecida durante dous meses consecutivos ou tres alternos, calquera que sexa o curso escolar ao que se refira a débeda, sen prexuízo da reclamación deste polo procedemento de administrativo de constrinximento. d) A comprobación de falsidade nos documentos ou nos datos achegados. e) A incompatibilidade ou inadaptación absoluta para permanecer no centro f) A falta de asistencia continuada durante quince días sen causa xustificada.2. Naqueles casos en que a baixa sexa xustificada e se prolongue por máis un meses, haberá que presentar xustificación de carácter mensual. O incumprimento desta obriga será causa de baixa.3. As baixas motivadas pola liña e) serán resoltas pola persoa titular polo órgano competente, por proposta da dirección do centro. Nos demais supostos aprobarase a baixa polo órgano competentes.4. As baixas producidas ao longo do curso escolar por calquera dos motivos anteriormente expostos serán cubertas polas persoas solicitantes que figuren nese momento na lista de agarda por rigorosa orde de puntuación. Os pais/nais, titores/as ou representantes legais dos/as nenos/as poderán ser recibidos/as de conformidade co horario establecido para tal fin e sempre e cando non dificulten a boa marcha do centro. Os nenos/as poderán realizar as saídas establecidas na programación do curso, previa autorización por escrito por parte dos pais, nais, titores ou representantes legais. Estas saídas teñen por obxecto: Establecer relacións sociais nun ámbito cada vez máis amplo. Establecer vínculos fluídos de relación cos adultos/as e cos seus iguais. Observar e explorar o contorno inmediato cunha actividade de curiosidade. Coñecer algunhas manifestacións culturais do entorno. Os nenos/as serán entregados as nais, pais, titores ou representantes legais. No caso de ser outra persoa deberán presentar autorización achegando a copia do documento que acredite a identidade da persoa ou persoas autorizadas. Esta autorización estará vixente namentres non sexa expresamente revogada por escrito pola persoa asinante, por sentenza xudicial ou resolución administrativa. Non se permitirá a saída dos menores do centro con persoas que non estean debidamente acreditadas Os país, as nais, titores ourepresentantes legais, teñen a obriga de comunicar ao concello de Cerceda calquera cambio na situación da custodia do/a menor. Ditos cambios deberán acreditarse documentalmente. Cada grupo de nenos/as terá un responsábel que formará parte do equipo técnico da EIM, participará na elaboración, a execución e a avaliación dos programas individuais e colectivos que se establezan para o desenvolvemento integral dos nenos/as, e terá a responsabilidade do grupo asignado. Os responsábeis de grupo cooperarán cos pais, nais, titores/as ou representantes legais dos nenos/as asignados ao seu grupo, informándoos con periodicidade. De ser o caso, supervisarán ao persoal en prácticas que teñan asignado. A asignación dos responsables para os diferentes grupos recaerá na dirección da EIM, logo de consultar ó equipo técnico. A dita asignación farase de acordo cos criterios establecidos no proxecto educativo da EIM, procurando que o responsable do grupo asuma o mesmo grupo de nenos/as de anos anteriores. - Acceso ao centro e a recibir información sen discriminación por razón de nacionalidade, sexo, raza, relixión, ideoloxía ou calquera outra condición ou circunstancia persoal ou social a través dun programa global que garanta un desenvolvemento físico, intelectual, afectivo e social dos nenos e das nenas. - A consideración no trato, debida á dignidade da persoa, tanto por parte do persoal do centro cómodos demais usuarios/as. - A confidencialidade dos seus datos de carácter persoal, en particular os relativos ao seu historial sanitario como sociofamiliar, que figurarán no expediente que se lles abra no momento do seu ingreso na Escola Infantil. - A realizar saídas ao exterior, sempre e cando os menores vaian acompañados por unha persoa adulta responsable, e sempre con autorización escrita por parte dos seus pais/nais, titores ou representantes legais. - Á intimidade persoal. - A unha asistencia individualizada acorde coas súas necesidades específicas. - A que se lle facilite o acceso á atención social, sanitaria, educación, cultural e, en xeral a todas as necesidades persoais que sexan precisas para acadar o seu desenvolvemento integral. - A seren educados para a comprensión, a tolerancia e a convivencia, posibilitándolles que poidan facer uso das súas opción de xeito libre e persoal.1. Todos os nenos/as da EIM estarán cubertos por un seguro escolar de pagamento obrigatorio e non prorrateable (incluído no prezo da matricula). 2. Os nenos/as deberán acudir á EIM en condicións correctas de saúde e hixiene.3. Non serán admitidos na EIM os nenos/as que padezan enfermidades infectocontaxiosas. A aparición de desta enfermidades deberá ser comunicada polos pais, nais, titores/as ou representantes legais á dirección do centro, mediante informe médico, que, a súa vez, o poñerá en coñecemento do concello de Cerceda.4. No caso de enfermidade ou accidente sobrevido na EIM, despois das primeiras atencións “in situ” e, á maior brevidade posíbel, poñerase a dita circunstancia en coñecemento dos pais, nais, titores/as ou representantes legais do neno/a e, se é o caso, garantirase que o neno/a reciba a atención médica axeitada.5. Cando se produza a falta de asistencia á EIM por un período superior a 3 días, debido a enfermidade ou outras circunstancias, os pais, nais, titores/as ou representantes legais deberán comunicar este feito á dirección da EIM.6. Nos casos nos que se deban administrar medicinas aos nenos/as, deberán ir acompañados da receita médica, actualizada á data do tratamento, na que constará o nome do neno/a, o nome do medicamento, forma, dose e periodicidade na administración. Non se lles administrará ningunha medicación que non veña acompañada así mesmo da autorización por escrito dos pais/nais, titores/as ou representantes legais indicando as horas de administración da dose correspondente.7. Todos os nenos/as que usen cueiros deberán traer un paquete e un bote de toalliñas, que deberán repoñerse cando sexa preciso. Serán cambiados na medida que o precisen.8. Os nenos/as terán sempre unha muda de reposto, para cambialos por motivos de hixiene.10. Cando o neno ou a nena teña fiebre, diarrea ou vótimo, deberase deixalo na casa. No caso de enfermidade contaxiosa (rubéola, orellóns, xarampón, etc.) a volta a escola estará determinada por o informe médico/pediátrico que acredite que transcurriu o período de contaxo. No caso de ter piollos a nena/o quedará na casa até que queden eliminados. De aparecerlle calquera destes síntomas no propio centro, será posto en coñecemento dos pais/nais.1. A EIM publicará no taboleiro de anuncios e/ou facilitará aos pais/nais unha relación mensual dos menús previstos, os cales proporcionarán unha dieta sa, equilibrada e axeitada para os distintos grupos de idade, que serán revisados periodicamente pola Consellería de sanidade nas inspeccións.2. Nos supostos de alumando con alerxias ou intolerancias alimentarias, diagnosticadas por especialistas, e que, mediante correspondente certificado médico, acrediten a imposibilidade de inxerir, determinados alimentos que prexudican a súa saúde, elaborarán menús especiais, adaptados a esas alerxias ou intolerancias. A escola infantil garantirá menús alternativos no caso de intolerancia ao gluten. No caso de que as familias querían proporcionar os menús para alumnado con alerxias, a escola infantil facilitará os medios de refrixeración e quentamento adecuados, de uso exclusivo para estas comidas, para que poida conservarse o menú. 3. Calquera variación que se teña que realizar no menú (dieta astrinxente…) deberá comunicarse o día anterior ou o mesmo día antes das 9.00 horas, presentando o informe médico que avale ese cambio.4. Os/as lactantes deberán traer o biberón, o leite e os cereais que precisen. Os bebés levarán un biberón para a auga.5. Non poderán levarse lambetadas á escola infantil. As normas de convivencia, sen prexuízo das reguladas noutros artigos deste regulamento son as seguintes: - Respecto e trato educado entre todas e cada unha das persoas que integran a comunidade educativa, favorecendo un clima de convivencia cordial. - O persoal educativo manterá informados aos pais/nais, titores ou representantes legais dos conflitos de relación e convivencia que se dean habitualmente entre os nenos/as. Para abordar os que cobren maior relevancia, manterase unha reunión coa familia para establecer as medidas necesarias, en casa e na Escola. - Os conflitos trataranse de forma que os/as nenos/as vaian desenvolvendo os valores de comprensión, solidariedade, respecto, tolerancia, participación, axuda. - Desde a Escola fomentaranse as relacións entre os nenos/as baseadas na confianza, a igualdade e a colaboración. - As familias deberán coñecer as normas de organización e funcionamento da Escola. - Deberán respectarse as horas de entrada e saída, tanto polo bo funcionamento do centro como pola seguridade e benestar afectivo dos nenos/as. - Os/as nenos/as non poderán traer obxectos valiosos, o concello e a Escola non se farán responsable da súa perda. Así mesmo, tampouco se fará responsable dos obxectos que os nenos/as traian sen que os educadores o houberan solicitado. - Os teléfonos de contacto dos pais/nais, titores ou representantes legais deberán estar actualizados en todo momento. - As familias deberán traer á escola: a) Unha muda completa, interior e exterior b) Un gorra co nome do cativo/a c) Unha botella pequena de auga, a pedimento das educadores/as d) Panos de papel e) Cueiros, toalliñas e crema balsámica, no caso de empregala. f) Soros nasais, para nenos/as de 0 a 2 anos g) Dous chupetes, no caso de empregalos h) Biberón, de selo caso i) Cepillo e pasta de dentes, a partir dos dous anos j) Mandilón, a partir dos dous anos. No momento en que precise de reposición será comunicado aos pais/nais/titores/as, representantes ou legais.1. As nenas/os deberán vir á EIM con roupa que lles permita moverse con comodidade, evitando en todo caso obxectos perigosos como cadeas, pulseiras, pinzas de pelo…etc.2. Os nenos/as mudaranse unicamente, nos casos en o precisen por condicións de hixiene.3. Os/as nenos/as deberán traer un mandilón, a partir dos dous anos. A escola infantil adaptará o seu funcionamento ao proxecto educativo do centro que defina a súa identidade, formule os obxectivos que pretenden acadar e exprese a súa extructura organizativa. Este proxecto educativo inclurirá, entre os seus apartados, o tratamento lingüístico do centro que deberá acadar o desenvolvemento das capacidades do alumando nas dúas linguas oficias de Galicia para o uso como vehículo de comunicación. Ademáis producurá a introducción dunha terceira lingua.1. A EIM programará actividades para promover a igualdade entre os nenos/as e evitar os comportamentos e as actividades discriminatorias por razón de sexo. As ditas actividades reflectiranse nos proxectos educativos e curriculares.2. A EIM poñerá especial coidado en revisar aqueles materiais e ilustracións que se utilicen como instrumentos de traballo.3. A EIM utilizará unha linguaxe non sexista nin discriminatoria, tanto na atención ás usuarias/os, como en toda a documentación interna e/ou externa.4. A EIM prestará especial atención ao fomento da interculturalidade como instrumento de superación das desigualdades, inxustizas, prexuízos e racismo. - A que os/as fillos/as reciban a educación definida nos principios constitucionais, e nas leis educativas que os desenvolven, así como os recollidos no Proxecto Educativo do Centro - Ao sixilo profesional sobre os datos do seu historial sanitario e socio familiar. - A deixar de utilizar os servizos ou abandonar o centro por vontade propia. - A asociárense co obxecto de favorecer a súa participación na programación e no desenvolvemento de actividades do centro. Para o desempeño destes fins a dirección do centro prestará á asociación de pais e nais un local para as súas reunións sempre e cando non se perturbe o normal funcionamento das actividades. Para isto abondará cunha comunicación da convocatoria da reunión ao director do centro, con corenta e oito horas de antelación. - A seren informados de xeito comprensible das medidas adoptadas respecto da educación dos seus fillos/as. - A participación nas actividades educativas (festas escolares, magostos, Nadal, Entroido,. etc.), ou colaboración para preparar actividades dos nenos e nenas. - A ter acceso á documentación interna do centro: plan de actuación para casos de emerxencia, proxecto educativo, programación anual, memoria anual e ao expediente individual do seu neno/a. - Cumprir as normas contidas neste regulamento. - Manter e observar unha conduta inspirada no mutuo respecto, tolerancia e colaboración, encamiñada a facilitar unha mellor convivencia. - Participar na vida do centro, de acordo co que se dispoña neste regulamento. A dirección da Escola Infantil fomentará a colaboración dos pais/nais co centro e co persoal desta. A relación cos pais/nais, titores ou representantes legais terá como principais obxectivos: - O intercambio de criterios educativos. - A transmisión mutua de información sobre actitudes e comportamento dos nenos/as. - Compartir pareceres sobre incidentes, preocupacións, ilusións, actividades, …etc. As educadoras da escola porán en coñecemento dos pais de cada neno/a a información sobre a súa evolución integral que terá carácter trimestral. Os pais poderán solicitar unha reunión coa dirección o coa educadora do seu fillo/a de conformidade co horario establecido para tal fin, sempre e cando non dificulte a boa marcha da escola. A dirección da escola informará por escrito ao principio do curso dos horarios de atención aos pais/nais. Realizarase unha reunión xeral coincidindo co inicio, onde deberán estar presentes os pais/nais, así como o equipo educativo e a dirección do centro. Ao rematar cada uno dos tres trimestres, mediante boletíns trimestrais, facilitaráselle por escrito ás familias a información xeneral do trimestre como a individual do seu fillo/a. Porase a disposición dos usuarios un libro de reclamacións. O contido das mesmas será exposto de xeito periódico á comisión educativa, agás naqueles casos nos que se requira unha contestación inmediata. A escola infantil Os Pillabáns, contará con un plan de autoprotección que estará inscrito no Rexistro de Plans de Autoprotección de Galicia (REGAPE). Artigo 38.- Pólizas de seguros A empresa concesionaria de conformidade co establecido nos pregos de cláusulas que rexen o contraio contarán cunha poliza de accidentes que comprenderá a todo o alumnado e ao persoal durante a totalidade do tempo de prestación de servizo, outro de responsabilidade civil que dará cobertura ós posibles riscos segundo a normativa vixente e un seguro de siniestros contra os danos do edificio. A EIM terá un libro de reclamacións a disposición dos pais, das nais ou representantes legais. A dirección do centro poñerá en coñecemento do concello o contido das reclamacións no prazo máximo de dun día hábil contados a partir da súa presentación, agás nos caos en se requira unha comunicación inmediata. O Concello de Cerceda remitirá á inspección de servizos sociais da Xunta de Galicia unha copia da reclamación presentada, no prazo máximo de 3 días hábiles, xunto cun informe xustificativo dos antecedentes e das actuacións realizadas para a súa xestión. A escola infantil contará con un libro de rexistro de persoas usuarias. Ao comezo da escolarización a dirección abrirá un expediente persoal para cada nena ou neno que terá carácter estritamente confidencial. Contará alomenos, coa ficha de entrevista de avaliación inicial, datos de filiación, sanitarios, enderezos e teléfonos de contacto en caso de emerxencia, autorizacións de recollida de menores e demais documentación que se recolle neste regulamento, de ser precisa. É un órgano unipersoal coas seguintes funcións: A. Funcións administrativas: a. Representación oficial da Escola Infantil. b. Velar polo cumprimento das disposicións legais vixentes que afecten ao funcionamento da Escola Infantil. c. Exercer a xefatura de todo o persoal adscrito á Escola Infantil: ordenación do traballo, impartición de instrucións e supervisión do persoal contratado. No caso de xestión indirecta esta facultade entenderase sen prexuízo da xefatura de persoal que corresponda á empresa concesionaria. d. Executar os acordos adoptados polos órganos colexiados no ámbito das súas competencias. e. Elaborar o proxecto de orzamento da escola. Levar a cabo a xestión económica, autorizar os gastos de acordo co orzamento da escola, ordenar os pagos. Render contas ao Concello cando o servizo se preste por unha modalidade de xestión indirecta. f. Elaboración do Inventario Xeral de bens da escola Infantil. g. Prestar apoio, asesoramento e colaboración ao persoal da Escola Infantil. h. Todas aquelas que se deriven do posto que desempeña e non estean expresamente atribuídas a outro órgano de funcionamento. B. Funcións pedagóxicas: Executar os acordos adoptados polos órganos colexiados de funcionamento no ámbito das súas competencia. b. Elaborar o proxecto educativo do centro (PEC) e a programación anual de actividades, xunto co equipo técnico. c. Realizar memoria pedagóxica anual das actividades efectuadas ó longo do curso, e elevala á comisión educativa. d. Promover e impulsar as relacións da escola coas institucións e recursos do entorno, especialmente coas que desenvolvan actividades con fins educativos e/ou sociais. e. Prestar atención personalizada aos usuarios tanto a través do desempeño da función educativa como directiva. f. Coordinar e fomentar a participación dos distintos sectores implicados na Escola Infantil, procurando os medios precisos para un mellor desenvolvemento das súas funcións. g. Supervisar e coordinar correcto desenvolvemento das actividades programadas. A súa composición será a seguinte: Concelleiro de servizos sociais, ou persoa en quen delegue.1 Técnico/a de servizos sociais Director/a da escola infantil Educadores/as do centro. Un/unha representante dos pais/nais ou titores/as. A comisión educativa terá as seguintes competencias: Aprobar o plan do centro que conterá o proxecto educativo e curricular anual da Escola Infantil, antes do 31 de setembro de cada anualidade Facer o seguimento da programación da escola e do proceso educativo grupal e individual. Supervisar o desenvolvemento da proposta pedagóxica incluída no proxecto educativo da escola. Aplicar o presente regulamento, así como propoñer a revisión e actuación ao concello. A Comisión de Baremación, de Coordinación e de Seguimento estará formada polos seguintes membros: Presidente/a: concelleiro/a de servizos sociais, ou persoa en quen delegue. Secretaria: a da corporación ou funcionario/a en quen delegue (con voz e sen voto) Vogais: Un representante do departamento de Servizos Sociais A interventora do Concello ou funcionario/a en quen delegue A directora da EIM. Un representante dos pais/nais dos menores, debidamente acreditado, e elixido/a por sorteo ante a/o secretaria/o do Concello. Elixiranse por curso un titular e dous suplentes. Que terá as seguintes competencias: - Velar polo cumprimento do sistema de admisión - Resolver calquera dúbida ou conflito que poida xurdir na aplicación do estipulado neste regulamento. A utilización da EIM do Concello de Cerceda, conlevarán o pagamento en concepto de asistencia infantil (estancia) e servizo de comedor, reguladas na ordenanza fiscal vixente publicada no Boletín Oficial da Provincia. Durante o curso escolar poderase solicitar, por parte das persoas usuarias, á revisión da tarifa fixada inicialmente de acordo co recollido na ordenanza fiscal vixente nese momento. Neste sentido a persoa beneficiaria queda obrigada a comunicar calquera variación que se produza ao respecto.1. Cumpriranse as titulacións e ratios de persoal establecidos para as escolas infantís segundo a lexislación vixente.2. Os profesionais do centro terán as seguintes funcións: a) Do director/a. Ao ser de xestión indirecta a prestación do servizo, correspóndelle a empresa adxudicataria a designación do persoal de dirección. A empresa comunicará ao concello a designación da persoal que asumirá a dirección do centro. As funcións do/a director serán as recollidas no artigo 41. - b) Do persoal de atención directa aos nenos e nenas: Mestres/as, educadoras/es O persoal educativo terá as seguintes funcións: Colaborar coa dirección na elaboración e actualización do proxecto educativo e da proposta pedagóxica do centro. Fixar os criterios para o seguimento e a avaliación destes documentos. Realizar as funcións educativas incluídas na lexislación vixente para o ciclo educativo, no referente ao desenvolvemento dos nenos e das nenas, á preparación e o deseño de propostas pedagóxicas, coordinación coas familias, hixiene, alimentación e sono dos menores, organización dos espazos e materiais pedagóxicos, etc… Establecer criterios xerais aos que deben adaptarse as intervencións educativas de cada un dos grupos de idade. Participar nas actividades de formación permanente Prestar especial atención ao período de adaptación. Avaliar o funcionamento e a organización da escola e propor iniciativas para a mellora do seu funcionamento ante a dirección desta. No marco destas funcións os/as mestres/as exercerán un papel de coordinación e animación da acción da acción educativa. b) Persoal da apoio As funcións do persoal de apoio serán: a. Coidar da orde, seguridade, entretemento, alimentación e aseo persoal dos nenos/as apoiando a educadora na aula. b. Colaborar na realización das actividades programadas c. Orde, distribución e mantemento dos materiais encomendados. d. Servizos de portería. e. Apoio administrativo básico que lle sexa requirido pola dirección da Escola Infantil. f. Participar activamente en todas as actividades complementarias e extra-escolares reflectidas no PEC e na programación anual, aprobadas polo Consello do Centro. - Outros que sexan propias do posto que desempeñan. Persoal de Servizos: 1. Cociña. - Preparación dos menús. Control do bo estado dos aliment c) Do persoal de limpeza e cociña As funcións do persoal de limpeza e cociña serán as seguintes: Orde, distribución e mantemento dos materiais encomendados. Encargados/as da lavandería. Limpeza do centro, cociña e comedor. Encargados/as da preparación dos menús e da súa preparación. O bo estado dos alimentos será garantido polos controis específicos e pola análise de perigos e puntos de control críticos (APPCC. Recibir regularmente información da marcha e do funcionamento do centro, a través do director/a responsable. Presentar propostas que contribúan a mellorar o funcionamento do centro e a atención prestada aos menores. Desenvolver as súas funcións educativas segundo o seu criterio persoal, sempre que se axusten ao proxecto educativo e á programación anual do centro. A que se lle proporcionen dentro das posibilidades do centro os instrumentos e medios precisos para desenvolver as súas funcións axeitadamente en beneficio dos menores atendidos. Cumprir e facer cumprir de acordo coas súas funcións o presente regulamento. Velar polo respecto aos dereitos dos menores recollidos no presente regulamento e aqueles outros recoñecidos na lexislación vixente. Gardar estritaconfidencialidade sobre os datos persoais dos menores aos que teñan acceso en razón das súas funcións. Cumprimento das tarefas e responsabilidades derivadas do seu posto de traballo. As nais, pais ou titores/as legais dos nenos/as achegarán os complementos necesarios para a nutrición e para o coidado dos/as nenos/as (leite, biberóns, cueiros). Este regulamento completarase coa Ordenanza Fiscal reguladora de tarifas da EIM que será aprobada por acordo plenario do Concello de Cerceda. Unha vez producida a entrada en vigor do presente regulamento, quedará derogado o Regulamento da Escola infantil municipal infantil “Os Pillabáns” de Cerceda, publicado no BOP núm 230 do 2 de decembro de 2011. Este regulamento entrará en vigor tras a súa publicación íntegra no Boletín Oficial da Provincia e trascurrido o prazo establecido no artigo 65.2 da Lei 7/1985, de 2 de abril, reguladora das Bases de Réxime Local, de conformidade co artigo 70.2 da citada Lei.